Kris Aquino

Si Kristina Bernadette Cojuangco Aquino (namundag, Pebrero 14, 1971), midbid sa saiyang propesyon bilang Kris Aquino, sarong Pilipinang personalidad sa telebisyon asin sa pelikula na naglataw na maray huli sa saiyang mga talk show, game show asin sa saiyang mga pag'endorsar nin mga produkto. Kan Abril 2009 isyu nin magazine na Yes! siya natumoyan na iyo an ika-duwang pinakapoderosong celebrity sa Filipinas.

Si Kris iyo an pinakanguhod na aking babae kan mag'agom na si dating senador Benigno Aquino, Jr. asin si Corazon Cojuangco-Aquino, na iyo an nagsirbe bilang ika-11ng Presidente kan Filipinas. An mga tugang niya iyo sinda: Maria Elena, Aurora Corazon, Benigno Aquino III na iyo an ika-15ng Presidente kan Filipinas na nagserbe poon 2010 sagkod 2016. Nagka'igwa siyang relasyon ki Philip Salvador, sarong aktor na Pilipino, asin may aki siya igdi, si Joshua. Kan 2005 inagom siya ni James Yap, sarong propesyonal na basketbolista, asin igwa sindang sarong aki, si Baby James. Suruway na an duwa poon kan 2012.

Siya pinakainot na nagluwas sa pelikula sa Pido Dida: Sabay Tayo asin namidbid man sa mga paggampan sa mga papel sa makatakot na mga pelikula siring kan Feng Shui asin Sukob, na iyo an may pinakahalangkaw na ganar nin sarong pelikulang Pilipino kan 2006.

Siya midbid man bilang sarong bantogan na artista na taga-endorso nin mga produkto asin pilantropo na nagtutulod nin pagpabantog nin kaaraman dapit sa hilang na lupus, mga katanosan kan kaakian, deretsos nin LGBT, pagpahalaga kan kultura asin arte, katalingkasan kan pagpahayag, asin demokratikong mga pagbabago.

Kaamayi nin buhay
Si Aquino namundag sa Syudad nin Quezon, Filipinas, ki Corazon Cojuangco-Aquino asin Benigno S. Aquino, Jr. na kaidto, sarong senador kan an president kan Filipinas iyo si Ferdinand Marcos. Siya an pinakanguhod sa limang magtururugang: Maria Elena "Ballsy" Aquino-Cruz, Aurora Corazon "Pinky" Aquino-Abellada, dating Presidente  Benigno Simeon C. Aquino III, asin Victoria Elisa "Viel" Aquino-Dee. Pinsan siya kan aktres asin equestrienne na si Mikee Cojuangco, asin pamangkin kan dating presidente nin Philippine Olympic Committee na si Jose "Peping" Cojuangco, Jr. Siya igwa nin dugong Intsik, Espanyol, asin Kapampangan. Kan siya saro pa sanang umboy, yaon sa karsel an saiyang ama, asin an saiyang ina sagkod mga tugang iyo an nagpadakula saiya.

Nag-adal si Aquino nin elementarya sa Estados Unidos kun sain ipinaapon an saiyang pamilya. Siya 12 anyos kan binadil an saiyang ama sa Manila International Airport. Si Aquino nagbalik sa Filipinas asin nag-atendir sa mga demonstrasyon laban ki Ferdinand Marcos.

Matapos an Pilipinong Rebolusyon kan 1986, na nagtanggal ki Presidente Marcos sa poder, an hagbayon na si Aquino nagpoon na magluwas sa telebisyon siring sa mga programang drama asin komedya, siring man mga talk shows. Siya inot na nagluwas sa pelikula kaiba an komedyanteng  si Rene Requiestas Sa Pido Dida, na nagtabo sa takilya. Si Aquino nagkaigwang pusog na karera, asin nakaguno nin nominasyon para sa The Fatima Buen Story. Siya nagluwas man sa sarong pelikula na panggagadan o murder na nakabase sa totoong buhay, an masaker nin Vizconde. Huli sa matriumpong pagganap sa mga pelikulang may temang krimen, nakua niya an bansag na "Reyna nin Masaker" gikan sa mga kritiko.

Edukasyon
Si Aquino nagtapos nin elementary sa Poveda Learning Center (ngunyan Kolehiyo nin Saint Pedro Poveda) sa Syudad nin Quezon. Siya nag-adal nin sekondarya sa Colegio San Agustin-Makati kun sain niya nakaklase si Pinky Webb asin Karen Davila. Naggradwar siya sa Ateneo de Manila University kan 1992 na igwa nin titulong Bachelor of Arts sa English Literature.

Karera

Telebisyon

Si Aquino nagsangling karera bilang sarong host sa mga programang urulay o talk shows sa pagkakabungsod kan Kris. Ini prinudusir kan Viva Television sa Channel 4 na kaidto igwang pangaran na PTV, asin inilipat sa GMA Network, kun sain nagkaigwang ini nin tambalan sagkod an Viva, asin sagkod pakatapos kan kontrata kan Viva sa PTV). Nakua ni Aquino an atensyon huli kan saiyang kabatiran sa pag-host kan siya magin saro sa mga host sa Startalk sa GMA Network kun sain nakaiba niya si Boy Abunda asin Lolit Solis.

Dangan, siya naghubo sa ABS-CBN bilang sarong contract artist asin ipinamidbid sa pang-agang programang urulay na Today with Kris Aquino. Suminunod an iba pang pangshowbiz na programang The Buzz siring pa an Boy Abunda asin game show na Game KNB?. Poon 2002 sagkod 2004, saiyang pinanginotan an talk show na Morning Girls with Kris and Korina kaiba an beteranang pangbrodkas na peryodistang si Korina Sanchez.

Kan 2007, si Aquino nagpahingalo sa showbiz asin iwinalat an The Buzz asin an bagong Pilipinas, Game Ka Na Ba? na sinanglian ni Edu Manzano, kan siya mangaki sa saiyang ikaduwa aking lalaki.

Si Aquino nagin man host kan Pilipinong prangkisa kan Deal or No Deal, na parte kan linyada kan ABS-CBN sa primetime, kun sain siya nagluwas man sa bersyon nin US  bilang parte kan Deal or No Deal "around the world" event na pinag-host ni Howie Mandel kan Mayo 2008.

Saiya man na pinag-host an Boy & Kris, sarong pang-agang talk show na sinanglian an Homeboy, kaiba si Boy Abunda, Be Bench, sarong model search na programa kaiba si Piolo Pascual., saro pang prangkisa sa TV, an Wheel of Fortune, na sinanglian an Kapamilya, Deal or No Deal asin an saiyang pagbalik sa The Buzz kan 2014.

Taon 2011, si Aquino nag-host kan edisyon sa Filipinas kan The Price is Right, asin Kris TV sarong lifestyle-magazine talk na programa na ipinag-eere aro-aldaw nin aga sa ABS-CBN. An programa nagdalagan poon Hunyo 2011 sagkod to Abril 2016 bago opisyalmenteng maghali si Aquino sa saiyang harong na estasyon sa laog nin 20 taon.

Pelikula
Nagpoon si Aquino kan saiyang karera sa Regal Films, saro sa mga pinakagurangan na kompanya nin pelikula sa Filipinas, asin nagluwas siya sa Pido Dida: Sabay Tayo.  An nagkairinot niya mga pelikula iyo an serye nin Pido Dida kun sain nakapareha niya an komedyanteng si Rene Requiestas asin nakua niya an inot na gawad sa pagigin sarong reyna nin box office. Dangan naghubo siya nin papel pasiring sa mga pelikulang masaker siring kan Vizconde Massacre, Myrna Diones Story, Elsa Castillo-Ang Katotohanan, asin Humanda Ka Mayor.

An inot na pag-umaw na saiyang nakua gikan sa pag-arte niya sa pelikulang The Fatima Buen Story. Nakua niya man dagos an sarong gawad sa pagiging katuwang na artista o supporting actress para sa pelikulang Mano Po (2002 Regal Films), kun sain saiyang ginampanan an sarong babaing may maluyang-boot asin masinunod-sunod na agom nin sarong mayaman na pamilyang Filipino-Chinese. Siya nagluwas man sa pelikula kan 2004 na So... Happy Together katambal si Eric Quizon.

An mga pinakamatriyumpong pelikula na kinabibilangan niya iyo an Feng Shui, sarong produkyon kan Star Cinema na itinatampok an impluwensiya asin paliyon nin mga Intsik. An Feng Shui, ginibo kun suarin nauso an mga estilong "Asian-style horror"  na naglakop sa bilog na kontinente pakatapos kan The Ring taon 2002, na nagtabo nin P137 milyon. Ini an may pinakahalangkaw na ganar sa mga pelikulang Pilipino kan 2004, asin an ikaduwa sa pinakamatriyumpong pelikula kan taon na ini sunod sa Spider-Man 2 na nakaguno man nin labi sa P225 milyon. Kan 2006, an Sukob, saro pang pelikula nin katatakotan, naging may pinakahalangkaw na ganar nin sarong pelikulang Pilipino sa gabos na panahon asin nalampasan an Ang Tanging Ina sagkod Anak. Siya nagluwas man kaiba si Vice Ganda asin Ai-Ai Delas Alas sa sarong dakulang pelikula na nagtabo sa takilya, an Sisterakas, sarong entry sa 2012 Metro Manila Film Festival.

Kan Agosto 2018, nagkaigwa siyang papel sa pelikulang Hollywood na Crazy Rich Asians, kun sain siya nagganap bilang Princess Intan.

Pelikula

Mainstream
 Taon  Titulo  Papel  Estudyo  Direktor  Toltolan1990 Pido Dida: Sabay Tayo Dida Regal Entertainment  Tony Cruz Pangako sa Puso   Elwood Perez 1991  Shake, Rattle & Roll III  Tanya  Peque Gallaga  Lore Reyes  Segment: "Yaya"  Pido Dida: Kasal Na Dida  Tony Cruz   Magic To Win 5 Kathy  Mandarin Films Limited  Norman Chan  Raymond Wong  Also known as Happy Ghost V1992 Pido Dida 3: May Kambal na Dida Regal Entertainment  Tony Cruz   Ang Siga at ang Sosyal Candace  Toto Natividad   Mahal Kita Walang Iba Trixie  Ishmael Bernal  My Funny Valentine Laura  Regal Entertainment  M-Zet Productions  Tony Cruz 1993  Vizconde Massacre https://www.imdb.com/title/tt0465664/  Carmela Vizconde  Golden Lions Films  Carlo J. Caparas   Humanda Ka Mayor!: Bahala Na Ang Diyos Christine  Regal Entertainment  Golden Lions Films  Carlo J. Caparas   Geron Olivar Susan  Regal Entertainment  Lito Lapid 1994  The Elsa Castillo Story... Ang Katotohanan  Elsa Castillo  OctoArts Films  Laurice Guillen   Nandito Ako Marissa  Regal Entertainment  Jose Balagtas  Myrna Diones Story: Lord Have Mercy!  Myrna Diones  Regal Entertainment  Golden Lions Films  Carlo J. Caparas  Tasya Fantasia Tasya  Golden Lions Films  Carlo J. Caparas  The Fatima Buen Story Fatima Buen  Regal Entertainment  Mario O'Hara  Nominated—Gawad Urian Award for Best Actress Bakit Pa Kita MinahalLea Regal Entertainment  Chito S. Roño 1995 Saan Ako Nagkamali Teresa Alban  OctoArts Films  Joe Mari Avellana 1998 Hiwaga ng Panday Emily  Golden Lions Films  Carlo J. Caparas  2002  Mano Po https://www.imdb.com/title/tt0345623/ Juliet Go-Co  Regal Entertainment  Joel Lamangan  FAMAS Award for Best Supporting ActressGawad PASADO Award for Best Supporting ActressKAPPT Award for Best Supporting ActressMetro Manila Film Festival Award for Best Supporting ActressStar Awards for Movies for Movie Supporting Actress of the YearNominated—Gawad Urian Award for Best Supporting Actress2003 You and Me Against the World Diana Rivero  FLT Films International  Jose Carreon  Mano Po 2: My Home Young Sol Tan  Regal Entertainment  Erik Matti 2004 Feng Shuihttps://www.imdb.com/title/tt0430082/ Joy Ramirez  Star Cinema  Chito S. Roño  Nominated—FAMAS Award for Best Actress So Happy Together Lianne  Regal Entertainment  Joel Lamangan 2006 Sukobhttps://www.imdb.com/title/tt0757933/ Sandy  Star Cinema  Chito S. Roño 2009 Mano Po 6: A Mother's Love Vivian Go-Chan  Regal Entertainment  Joel Lamangan 2010 Noy Herself/Cameo Star Cinema Dondon S. Santos   Dalaw  Stella   2011 Segunda Mano Mabel Domingo  Bb. Joyce Bernal  Nominated—FAMAS Award for Best Actress 2012  Sisterakas Roselle Hermosa  Star Cinema  VIVA Films  Wenn V. Deramas  2013  My Little Bossings  Baba Atienza  K Productions  OctoArts Films  M-Zet Productions  APT Entertainment  Marlon N. Rivera  2014 Feng Shui 2  Joy RamirezFeng Shui 2, abs-cbnnews.com; accessed  K Productions  Star Cinema Chito S. Roño 2015  Etiquette for Mistresses   Georgia Torres Star Cinema  Second movie with Claudine Barretto and Claudine's movie comeback with Star Cinema All You Need Is Pag-Ibig    Love  Antoinette Jadaone  Her official MMFF 2015 entry 2018 I Love You, Hater   Sasha Imperial  Star Cinema  Giselle Andres  2019(K) AmponQuantum Films

Pagluwas sa ibang pelikula
 Taon  Titulo  Papel  Estudyo  Direktor2000  Eto Na Naman Ako  Bilang siya  Millennium Cinema  Ike Jarlego Jr.2002  Jologs   Bilang siya Star Cinema  Gilbert Perez Dekada '70  Student leader  Chito S. Rono 2012 Kimmy Dora and the Temple of Kiyeme   Bilang siya  Joyce Bernal 2013 Bromance: My Brother's Romance  Doktor Wenn V. Deramas 2014 Praybeyt Benjamin 2    Krissy  2018  Crazy Rich Asians  Princess Intan  	Warner Bros. Pictures and Color Force  Jon M. Chu

Personal na buhay
Si Aquino nagkaigwang kasaroan na Phillip Salvador na sarong aktor kunsain siya nagkaigwa inot na aking lalaki, si Joshua.

Kan 2003, an saiyang relasyon sa komedyanteng si Joey Marquez naging kontrobersyal huli kan saindang pagsuwayan kun sain ipinagbuyangyang ni Aquino na naulakitan ini nin STD.

Si Aquino inagom kan PBA professional player na si James Yap sa sarong sibil na kasal kan 10 Hulyo 2005 asin ipinag-anunsyar kan sumunod na tao na siya bados, sumunod sa sarong kontrobersya kan 2006 sa pagkakaigwa nin ibang kasaroan ni Yap.

Kan April 2007, nangaki si Aquino sa saiyang ikaduwang aking lalaki, si James Carlos "Bimby" Aquino Yap, Jr., sa Syudad nin Makati.

Kan 2010, ibinareta ni Aquino na nakipagsuwayan siya ki Yap, huli sa mga personal na dahilan, asin sinabi kaini na siya gusto nin debursyo. Bulan nin Pebrero 2012 kan an saindang kasal maideklarar na null and void.

Si Aquino nagkaigwa pa nin sarong eskandalo kan 2018 huli saiyang pagtao nin death threats sa telephone sa saiyang dating tagapamahala nin negosyo na si Nicko Falcis mantang an saindang negosyo nagrororo. Ini matapos na magsapma nin kaso nin nagkapirang beses si Aquino ki Falcis, kadakli kaini an naibasura asin ngunyan an iba pinag-aadalan pa. Sa presente, si Aquino mayo nang kasosyo o tagapamahala nin negosyo.

 Pelikula 

 Sukob (2005)
 So... Happy Together (2004)
 Feng Shui (2004)
 Mano Po 2: My Home (2003)
 You and Me Against the World (2003)
 Mano Po (2002)
 Hiwaga ng Panday (1998)
 Saan Ako Nagkamali (1995)
 Bakit pa Kita Minahal (1994)
 The Fatima Buen Story (1994)
 Tasya Fantasia (1994) 
 The Elsa Castillo Story... Ang Katotohanan (1994)
 Geron Olivar (1993)
 Humanda ka Mayor (1993)
 Vizconde Massacre (1993)
 Mahal Kita Walang Iba (1992)
 Pido Dida 3: May Kambal na (1992) 
 Ang Siga at ang Sosyal (1992)
 Kai Xin Gui Shang Cuo Shen (1991)
 Pido Dida 2: Kasal na	(1991)
 Shake, Rattle & Roll III (1991)
 Pangako ng Puso (1990)
 Pido Dida: Sabay Tayo (1990)

 Telebisyon 
 MMK:The Ninoy and Cory Story (2010) - ABS-CBN
 SNN (2009) - ABS CBN
 Boy & Kris (2008) - ABS CBN
 Wheel Of Fortune 2008) - ABS CBN
 Kapamilya, Deal or No Deal (2006) - ABS CBN
 Hiram (2004) - ABS CBN
 Good Morning, Kris (2004) - ABS CBN
 Morning Girls with Kris and Korina (2004) - ABS CBN
 Morning Girls (2004) - ABS CBN
 Balitang Kris (2004) - ABS CBN
 Kris and Tell (2001) - ABS CBN
 Game KNB? (2001) - ABS CBN
 The Buzz (2001) - ABS CBN
 Puwedeng-Puwede (1999) - ABS CBN
 Today with Kris Aquino (1995) - ABS CBN
 Startalk (1995) - GMA Network
 The Kris Aquino Show (1994) - PTV

Production company
Kan 2013, si Aquino nagmukna nin sarong film asin television production company, asin film distributor na inapod Kris Aquino Productions (o K Productions).

Pinamahalaan ini kan Star Cinema, an pinakadakulang kompanya nin motion picture sa nasyon, na nakapagprodyusir kan kadaklan kan mga pinakahalangkaw na nagganar na pelikulang Pilipino sa gabos na panahon. An inot kaining pelikula iyo an Instant Mommy na binidahan ni Eugene Domingo.Instant Mommy produced by Kris Aquino , abs-cbnnews.com; accessed July 3, 2015. She produced her son's debut movie, My Little Bossings, in 2013.Kris Aquino produces new movie star, philstar.com; accessed July 3, 2015.

Poon taon 2010, siya nagpoon nang mga produsir nin mga pelikula kaiba an Star Cinema kun sain nagluwas siya bilang artista, kabali an Dalaw (2010), Segunda Mano (2011), asin Sisterakas'' (2012). 

Kan 2015, si Aquino nagpoon man na magprodyusir nin vlogs sa saiyang website, , na itinatampok an pagluto asin mga travel vlogs.
Mga Panteatrong Tampok na Pelikula
 Taon Petsa nin Pagluwas Pelikula Kast (Mga) Kompanya nin Produksyon Direktor 2013 July 27  August 28 Instant Mommy Eugene Domingo Cinemalaya  Quantum Films Leo Abaya December 25 My Little Bossings Kris Aquino  Vic SottoBimby Aquino Yap  Ryzza Mae Dizon OctoArts Films  M - Zet TV Productions, Inc.  APT Entertainment Marlon N. Rivera 2014 December 25 Feng Shui 2 Kris Aquino  Coco Martin ABS-CBN Film Productions, Inc. Chito Roño

 Mga panluwas na takod 
An desliso ni Kris sa agom niya


Toltolan

Kategorya:Artista nin Pelikula
Kategorya:Mga artista gikan sa Filipinas
Kategorya:Mga aktres gikan sa Filipinas
Kategorya:Telebisyon